Väljaspool Euroopat ehk USA. Kreeka Kostas Karamanlise parempoolne valitsus, mis oli võimul enne praegust George Papandreou valitsust, tegi seda, mida tegid vabariiklased George W. Bushi võimu ajal. Nad rüüstasid maksumaksjate fonde, et et rikastada oma korporatiivseid isandaid ja riiki pankrotti ajada. Nad varastasid sadu miljoneid dollareid isiklikelt eelpensioni ja pensioni arvetelt, kuhu olid aastaid aeglaselt kogunud raha kodanikud, kes olid olnud ausad  ja töökad. Nad kasutasid massipropagandat, et panna elanikkonda kartma terroriste ning loobuma kodanikuõigustest, kaasa arvatud habeas corpus. Ja samal ajal kui Bush ja Karamanlis koos korporatiivse kuritegeliku klassiga, keda nad tagant õhutasid, elasid erakordses luksuses, öeldi harilikele töötavatele meestele ja naistele, et nad peavad taluma veelgi rohkem valu ja kannatusi. See on feodaalne kurnamine. Peab saabuma hetk, kus isegi Ameerika avalikkus - kes ikka veel usub muinasjutte, et isiklik tahtejõud ja positiivne mõtlemine viib edule - mõistab, et eile oli minevik.